**Musikk fordypning 2**

**Hovedområder i faget:**

Musikk fordypning2 har 3 hovedområder – gehør, komponering og formidling

**Faget på Edvard Munch videregående skole:**

* Faget er både praktisk og teoretisk, med varierte arbeidsmåter
* Undervisningen foregår i grupper. Faget bygger på musikk fordypning1
* Du får bruke digitale verktøy som Sibelius, Garageband og LogicPro
* Du utvikler mer avanserte ferdigheter i gehør, komponering og formidling.
* Du jobber med mer komplisert rytmisk, harmonisk og melodisk musikk enn i Musikk fordypning1
* Du er med på å arrangere konserter på skolen

**Motivasjon for å velge faget**

* Faget kan gjøre deg til en bedre utøver på hovedinstrumentet ditt og i samspill og kor.
* Du får skape din egen musikk og lære om forskjellige komposisjonsteknikker, og lage arrangementer av egen og andres musikk.
* Du kan videreutvikle gehør og noteforståelse, og bli bedre i bladlesing/innøving, intonasjon, rytme/timing og improvisasjon.
* Dette faget gir deg bedre grunnlag for analyser og musikkforståelse i MIP2 (musikkhistorie i vg3, som omfatter alle sjangere fra 1900 fram til i dag.)
* Også i faget MIL (instruksjon og ledelse) vil du ha god bruk for ferdighetene fra musikk fordypning2
* Det er samarbeid mellom gehør og MIP2, - med en del bruk av samme musikk. Gjennom dette kan du få bedre forutsetninger for å formulere deg om musikk.
* Du vil kunne utvikle flere sider ved musikkopplevelse.
* Gjennom å organisere konserter lærer du å samarbeide, lede og lage gode opplevelser for andre.
* Du får dokumentere konserter og komponering gjennom foto og videoblogg.

**Hva kan faget brukes til i fremtidige yrkesvalg?**

* All høyere musikkutdanning, både nasjonalt og internasjonalt, har opptaksprøver som tester ferdigheter fra dette fagområdet
* Selv om du ikke skal utdanne deg i musikk, vil du gjennom faget utvikle kreativitet, evne til å se sammenhenger, og kunne forholde deg analytisk til kompliserte problemstillinger
* Framtidens yrkesliv vil etterspørre slike ferdigheter- uansett fagområde